Държавен вестник, бр. 81, 2020 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  81
9. „Страна-домакин“ означава терито­
рията на Договарящата се страна, в която 
превозвачът извършва дейност, без неговото 
превозно средство да е регистрирано там и 
без превозвачът да е установен там.
10. „Автобус“ означава превозно средство, 
което по силата на конструкцията и оборуд­
ването си е подходящо и предназначено за 
превоз на пътници и което освен седалката 
на водача има повече от осем места за сядане.
11. „Пътнически превоз по редовна ли­
ния“ означава превозна услуга, при която се 
превозват пътници по определени маршрути, 
в съответствие с разписание и за която се 
начисляват определени цени. Пътниците се 
качват или слизат на предварително опреде­
лени места за спиране и услугата е достъпна 
за всички, макар в някои случаи да е необ­
ходима резервация.
Независимо кой организира превоза, тер­
минът „пътнически превоз по редовна линия“ 
включва и превоз, чрез който се превозват 
определени категории пътници, а други са 
изключени, и при условие че този превоз 
отговаря на горепосочените изисквания. 
Този превоз се нарича „специален превоз по 
редовна линия“.
12. „Совалков превоз“ означава превоз, при 
който чрез повтарящи се пътувания в права 
и обратна посока предварително съставени 
групи от пътници се превозват от даден от­
правен пункт за превоз до даден пункт на 
местоназначението. Всяка група, състояща се 
от пътници, които са извършили пътуването в 
права посока, се превозва обратно в отправ­
ния пункт при един от следващите обратни 
курсове. Под „отправен пункт“ и „пункт на 
местоназначението“ се разбират съответно 
мястото, откъдето започва, и мястото, къде­
то завършва пътуването, заедно с околното 
пространство в радиус 50 километра.
Първото обратно пътуване и последното 
право пътуване от серията совалки се из­
вършват без пътници.
Определението за совалкови превози не 
се влияе от факта, че някои от пътниците се 
присъединяват към друга група при своето 
обратно пътуване, нито от факта, че първото 
пътуване до крайната точка и последното 
пътуване до началната точка са направени 
празни. Този тип совалкови превози се нарича 
„обратен совалков превоз“. 
Совалков превоз, който осигурява настаня­
ване на поне 80% от пътниците при пристигане 
и ако е необходимо, по време на пътуване, със 
или без храна, се нарича „совалков превоз с 
настаняване“.
13. „Случаен превоз“ означава превозна 
услуга, която не съответства на определени­
ето за превоз на пътници по редовна линия, 
включително и на определението за специ­
ален превоз на пътници по редовна линия, 
и чиято основна характеристика е превоз на 
групи пътници, съставени по предложение на 
клиента или на самия превозвач. 
14. „Контролен документ“ означава път­
ническа ведомост за автобуси; образецът се 
съгласува и утвърждава от Смесената комисия 
съгласно член 15. 
Раздел II
ПРЕВОЗ НА ПЪТНИЦИ
Член 3
Превози на пътници по редовни линии
1. Превозите на пътници по редовни ли­
нии, извършвани с автобуси, са подчинени 
на система от разрешителни, издавани от 
компетентния орган в страната на отпътуване, 
местоназначение и транзит.
2. Заявлението за разрешително трябва да 
бъде направено пред компетентния орган в 
страната на установяване на превозвача. Ако 
органът приеме заявлението, разрешителното 
се предава на компетентния орган на другата 
Договаряща се страна. Ако не е осигурена 
взаимност, може да бъде отказано разреши­
телно за двустранен превоз по редовна линия.
Смесената комисия, създадена в съот­
ветствие с член 15 на настоящата Спогодба, 
решава какъв вид трябва да има формата на 
заявлението за разрешително, процедирането 
и придружаващите документи, които следва 
да бъдат приложени към заявлението, както 
и документите, които трябва да се съхраняват 
на борда на автобуси, които извършват път­
нически превози по редовни линии. 
3. Разрешителните се издават по общо 
споразумение от компетентните органи на 
Договарящите се страни.
Решението за даване или отказ на разре­
шително се взема в срок до три месеца, освен 
ако няма специални условия.
4. Промени в условията за работа и анули­
рането на услугата се решават в процедура, 
установена в точки 2 и 3. 
Ако търсенето на услугата се преустанови, 
превозвачът може да откаже изпълнението є, 
давайки триседмично предизвестие до ком­
петентния орган, издаващ разрешителното, 
както и до клиентите.
Член 4
Совалкови превози
1. Совалковите превози на пътници, из­
вършвани с автобус, със или без настаняване, 
са подчинени на система от разрешителни, 
издавани от компетентния орган на страната 
на отпътуване, местоназначение или транзит.
2. Заявлението за разрешително трябва да 
бъде направено пред компетентния орган в 
страната на установяване на превозвача.
3. Смесената комисия може да въвежда 
по-либерален режим за совалковите превози.